Arsti nõuanded Naistehaigused Üleminekuiga 11.05.15 / Naistehaigused
Tere! Suur mure. Olen 49, paari kuu pärast saan 50. Probleem menstruatsiooniga, päevad on väga vererohked, võimatu on nendel päevadel isegi tööl olla, rääkimata muust. Kuu aega tagasi oli verejooks, tehti prooviabrasioon, mille vastust veel ei tea. Ultraheliga avastati ka väike müoomisõlm ja lisaks veel mingi sõlm, mis nagu aru saan, asub väljaspool emakat. Sellest on kuu aega möödas ja taas on väga vererohked päevad, olen jooksnud WC vahet nüüdseks siis juba kaks päeva ja lõppu ei paista. Naistearstile aja sain alles järgmiseks esmaspäevaks. Asja teeb keeruliseks see, et südamerütmihäirete tõttu pean tarvitama verevedeldajaid, Marevani. Mul nagu koguaeg ongi menses, kas siis määrib 3 nädalat või uputab, elukvaliteet on täiesti all. Mida Teie soovitaksite? Kui emaka eemaldamist, siis kas Marevani võtmisega on see kuidagi keerulisem, kas siis peab vere INR olema mingi kindla näiduga, et saaks sellist lõikust ette võtta? Hormoonspiraali ei saavat panna, kuna on trombioht ja kannatan ka migreeni all. Ette tänades!
Milline on hemoglobiin ja ferritiin? Kui olete aneemiline, siis soovitan kindlasti operatsiooni. Kaasajal teostatakse günekoloogilised operatsioonid enamasti laparoskoopiliselt. Saaks valida, kas eemaldada ainult emaka keha või emaka keha koos emaka kaelaga. Väiksema mahuga operatsioon oleks arukam.
Soovitn operatsiooni suures haiglas, sest anestesioloogid peavad narkoosi riskid ja meetodid läbi arutama ja ka vajaliku raviskeemi.
Hetkel vajaksite sümptomaatilist ravi, mis on retseptiravimid.
Kui soovite teisest nõustamist, siis võite tulla vastuvõtule, vajalik isikukood, saatke andmed glitter@naistearst.ee